**יחידה משותפת - רכזי/ות אשכול ורכזי/ות צופים לכל –**

**מחנה לכל**

**יום ד' - 03.04.24**

מטרת היחידה היא התבוננות על המחנה דרך פרספקטיבות שונות של מגוון החניכים/ות שלנו - הנגשה, יציאה של מגוון חניכים/ות, שוויון במחנה, חניכים/ות שלא יצאו אף פעם למחנה וכו'.

מתודת פתיחה - התבוננות - 10 דקות

נבקש מהקבוצה לצייר על דף את מחנה הקיץ האידיאלי - יכול להיות תרשים, ציור, רשימה כללית. מה כולל בו? מה הנקודות שמתייחסים/ות אליהן?

נשאל:

1. האם כל הקבוצה תרגיש שזה מחנה הקיץ האידיאלי?
2. איזה חניכ/ה דמיינתם/ן בראש כשכתבתם/ן את התרחיש האידיאלי?
3. מה מונע ממכם/ן להגשים את המחנה הזה?
4. האם המחנה שציירתם/ן הוא האידיאלי עבור כלל חניכי/ות השבט שלכם/ן?

מתודה שניה - פירוק - 25 דקות

נתחלק לארבעה שולחנות, בכל שולחן חשוב לוודא שיש כמות מאוזנת של רכזי/ות אשכול ורכזי/ות צופים לכל. כל שולחן יעסוק בסוגיה סביב "מחנה לכל"

1. שוויון במחנה (תחרות, מיקום השבטים במפה)
2. שכבת ט' כשכבת מפתח (מה ההזדמנויות במחנה לפיתוח שכבה זאת, יצירת מנהיגות מקומית וכו)
3. נגישות והנגשה במחנה (איפה השבטים ממוקמים, אילו פעילויות מותאמות, פינות שקט וכו'
4. המחנה הראשון שלי - כיצד ניתן להפוך את החוויה ליותר מזמינה?

בכל שולחן יהיו נקודות מפתח להתייחסות ושאלות מכווינות, על מנת לייצר תוצר סופי. בסיום העבודה תציג כל קבוצה את הנקודות המרכזיות להתייחסות והתוצרים שלה.

מתודה שלישית – דיון בשאלה - 10 דקות

נשאל:

1. מה התפקיד שלנו בתור רכזי/ות צופים לכל / אשכול לטובת הדבר?
2. כיצד אנחנו יכולים/ות לשתף פעולה על מנת לקדם את הדבר?
3. אילו תהליכים צריכים ויכולים לקרות כבר עכשיו בהנהגות על מנת לקדם את הנושא?
4. האם אני מצליח/ה לראות את הדברים דרך נקודות המבט השונות במחנה?

**שוויון במחנה**

נקודות מרכזיות להתייחסות -

1. תחרות: מה המדדים? האם קיימת תחרות אצלי בהנהגה? מי השופטים/ות? מה הסיכוי של שבט קטן אל מול שבט גדול? מה התהליך המקדים שמתרחש בהנהגה טרם התחרות? האם ניתן לציין ולהוקיר שבטים גם ללא תחרות?
2. מפת המחנה: איפה ממוקמים השבטים השונים? מי קובע? על פי אלו צרכים? האם יש שבטים שכל שנה "נדפקים" עם השטח הגרוע?
3. לקיחת חלק בפעילות ההנהגתית: האם כלל השבטים שותפים שווים במעטפת ההנהגתית? האם יש שבטים שלא שותפים בפעילות?
4. פעילים/ות במחנה: מה איתם/ן? מי נותן להם/ן מענה חינוכי ולא רק תפעולי?
5. גילים ושוויון מגדרי: האם כולם/ן עושים/ות את אותן המשימות? האם רק "גברים" ראשי מבנה ונשים פנ"ש? וכו'
6. הגעה של הורים למחנה – איך זה נראה ובאילו שבטים?

כמובן שכל מחשבה נוספת שלכם/ן סביב שוויון במחנה ניתן להוסיף ולחקור, אלו רק נקודות מרכזיות שאנחנו זיהינו.

**שכבת ט' כשכבת מפתח**

נקודות מרכזיות להתייחסות -

1. כיצד המחנה משמש כלי משמעותי לפיתוח שכבת ט'? אילו הזדמנויות חינוכיות חניכי/ות השכבה מקבלים/ות?
2. ניצול הפלטפורמה לפיתוח מנהיגות צעירה מקומית במחנה?
3. מה התהליך המוקדם שקורה בשבטים טרם היציאה למחנה עם שכבה זאת?
4. מדריכי/ות ט' כמדריכים/ות של החניכים/ות גם במחנה – איך גם במחנה חניכי/ות ט' הם/ן גם חניכים/ות, ויש להם תהליכים חינוכיים
5. חניכי/ות עם צרכים ייחודים – מי נותן להם/ן מענה במחנה עצמו?

כמובן שכל מחשבה נוספת שלכם/ן סביב שוויון במחנה ניתן להוסיף ולחקור, אלו רק נקודות מרכזיות שאנחנו זיהינו.

**נגישות והנגשה במחנה**

נקודות מרכזיות להתייחסות -

1. האם כל חניכ/ה יכול/ה לנוע בחופשיות ולהגיע לכל אזור במחנה?
2. מפת המחנה - האם בבניית המפה יש מחשבה על מיקום השבטים עם צרכי הנגשה בהתאם? למשל קרבה למוקדי כינוס הנהגתיים, נגישות לשירותים ומקלחות וכו'
3. מבנים מותאמים במחנה - האם כסא גלגלים יכול לעבור בשער? מתי ממקמים את שבילי ההנגשה?
4. בועות של שקט - האם קיים מתחם אחד הנהגתי? האם קיים בכל שבט?
5. רעש במחנה - מה המענה שניתן לחניכים/ות הזקוקים/ות להתאמות סביב עניין המערכות? סבבי מורל?
6. פטור מתור - האם קיימת מודעות לנושא סביב שימוש בשירותים/ מקלחות, חדר האוכל, כינוסים הנהגתיים?
7. שטחי פינוי וכינוס, זמנים הנהגתיים - כיצד ניתן להכין את החניכים/ות, השבטים ולוחות הזמנים שלנו בצורה המיטבית לכך?
8. הכנה מקדימה בשבטים - מה התהליכים המקדימים שמתבצעים? צמצום מרחב זרות, חוזה אישי ועוד
9. רציפות הנגישות - האם המחנה מותאם מהרגע שהחניך/כה יורד/ת מהאוטובוס ועד השטח השבטי במחנה? (האם השטח מונגש לכל אורכו)?
10. עיצוב אוניברסלי - האם המחנה של השבט מותאם לחניכים/ות משתלבים/משתלבות על פי עקרונות העיצוב האוניברסלי?

כמובן שכל מחשבה נוספת שלכם/ן סביב שוויון במחנה ניתן להוסיף ולחקור, אלו רק נקודות מרכזיות שאנחנו זיהינו.

**המחנה הראשון שלי**

נקודות מרכזיות להתייחסות -

1. צמצום מרחב זרות - כיצד ההגעה והשהיה במחנה הופכים לפחות מלחיצים בפעם הראשונה? מה ההכנה המקדימה בשבט?
2. אילו מרחבים ופעילויות מותאמים לחניכים/ות בשכבות הצעירות? האם המחנה באמת נגיש להם/ן?
3. מחנות גדודיים- איך נראים? איפה המדריכים/ות נמצאים/ות? איפה בשטח ממוקמת כל שכבה
4. מה המרחבים שיכולים להיות מלחיצים? איך נזהה אותם מראש ונתמודד איתם? לדוגמה מקלחות ושירותים, זמני הלינה וכו'
5. בשל המצב הבטחוני החניכים/ות לא התנסו בהרבה פעילות ולינה מחוץ לבית- איך נכין אותם? מה המענה שחניכים/ות בשכבות הבוגרות יותר יקבלו שעבור חלקם זה גם יכול להיות המחנה הראשן?
6. כיצד נראת קבלת הפנים עם הגעת החניכים/ות למחנה?
7. על מי אנחנו שמים דגש במחנה? על השכב"ג או על החניכים/ות הצעירים/ות?

כמובן שכל מחשבה נוספת שלכם/ן סביב שוויון במחנה ניתן להוסיף ולחקור, אלו רק נקודות מרכזיות שאנחנו זיהינו.